Document ID: 32004R0206

Uredba Komisije (ES) št. 206/2004
z dne 5. februarja 2004
o spremembi Uredbe (ES) št. 2316/1999 o določitvi podrobnih pravil za uporabo Uredbe Sveta (ES) št. 1251/1999 o uvedbi sistema podpor za pridelovalce določenih poljščin
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpor za pridelovalce določenih poljščin in zlasti člena 9 Uredbe,
ob upoštevanju naslednjega:
(1) Uredba Komisije (ES) št. 2316/1999 [1] določa podrobna pravila za uporabo Uredbe (ES) št. 1251/1999 glede pogojev za dodelitev plačil na površino za nekatere poljščine ter določa pogoje za praho in zlasti najmanjše površine za praho.
(2) Površine v prahi imajo pozitiven vpliv na okolje. Ta bi bil lahko še večji, če bi se upoštevale manjše parcele. Državam članicam bi zato moralo biti dovoljeno, da sprejmejo v praho manjše površine.
(3) V skladu z Uredbo Sveta (ES) št. 1017/94 z dne 26. aprila 1994 o preusmeritvi zemljišč za poljščine v ekstenzivno živinorejo na Portugalskem [2] so bili predloženi zahtevki za preusmeritev enakovredni 35585 ha. Osnovno površino je treba zato prilagoditi.
(4) Države članice so uradno obvestile o izidih preskusov za določitev ravni tetrahidrokanabinola pri sortah konoplje, posejanih leta 2003. Te izide je treba upoštevati pri pripravi seznama sort konoplje, ki izpolnjujejo zahteve za plačila na površino v naslednjih tržnih letih, in seznama sort, ki so začasno sprejete za leto 2004/2005, za katere pa bo potrebno nadaljnje preskušanje v tem tržnem letu.
(5) Uredbo (ES) št. 2316/1999 je zato treba ustrezno spremeniti.
(6) Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredba (ES) št. 2316/1999 se spremeni:
1. V členu 19(1) se doda pododstavek:
"Za tržno leto 2004/05 lahko države članice tudi sprejmejo:
(a) površine, ki so najmanj 10 m široke in pokrivajo 0,1 ha;
(b) zaradi pravilno utemeljenih okoljskih razlogov površine, ki so najmanj 5 m široke in pokrivajo 0,05 ha."
2. V Prilogi VI so informacije, prikazane pod naslovom "Portugalska", nadomeščene s tistimi iz Priloge I k tej uredbi.
3. Priloga XII se nadomesti z vsebino Priloge II k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 15. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. februarja 2004

Labels: 17
19
6